b'\n_START_ARTICLE_\nFridman (m\xc3\xa5nekrater)\n_START_SECTION_\nOmgivelser\n_START_PARAGRAPH_\nFridmankrateret ligger stik syd for det enorme Hertzsprungbassin, og det er forbundet med den nord\xc3\xb8stlige rand af Ioffekrateret.\n_START_SECTION_\nKarakteristika\n_START_PARAGRAPH_\nKrateret ligger i den sydlige del af det t\xc3\xa6ppe af udkastet materiale, som omgiver Hertzsprung, og i den vest-nordvestlige del af det helt enorme d\xc3\xa6kke af udkastninger, som omgiver Mare Orientale nedslagsbassinet. Kraterets ydre rand er st\xc3\xa6rkt beskadiget, da det har et antal mindre kratere liggende henover sig. Den mest intakte del af randen er den syd\xc3\xb8stlige._NEWLINE_Den sydvestlige del af kraterbunden er delvis d\xc3\xa6kket af den ydre vold fra Loffekrateret. I den nordlige bund er der adskillige sm\xc3\xa5 kratere, mens den syd\xc3\xb8stlige del er ramt af en hel del noget mindre nedslag.'